Selepas kali pertama En. Dahmer membunuh,
dia berhenti selama sembilan tahun.
Namun selepas tempoh itu,
dia bangun di The Ambassador Hotel bersama satu mayat di sebelahnya.
HOMISID: 20 NOVEMBER 1987
Kemudian dia alami apa saya gelar sebagai kesedaran agama terbalik.
Dia mula fikir, "Mungkin ini takdir aku untuk buat kerja syaitan."
Dia mula mengamalkan segala macam jampi pelik.
Dia mula meniru adaptasi filem yang menunjukkan
terdapat unsur kejahatan di luar sana.
Salah satunya Return of the Jedi.
Dia samakan dirinya dengan Maharaja.
Dia mahu kuasa kawal minda.
Maharaja bermata kuning.
Jadi Jeff temukan tempat untuk beli kanta sentuh berwarna kuning.
Sebelum dia keluar malam,
dia akan pakai kanta itu.
Dia perlu siapkan dirinya
dengan meniru
syaitan atau orang jahat
untuk menghidupkan fantasinya.
Orang pergi menonton filem seram untuk…
untuk melihat apa yang ditayangkan dalam filem.
Satu-satunya perbezaan adalah
saya buat secara nyata.
SEBUAH SIRI DOKUMENTARI NETFLIX
Hubungan saya dengan Jeff bertambah akrab.
Semakin kerap berjumpa, saya tahu banyak tentang sisi dirinya.
Dirinya penuh dengan konflik.
Untuk satu tempoh panjang,
dia berhenti membunuh.
Namun selepas bertemu Steven Tuomi,
dia gagal mengawal keinginan itu.
Itu slippery slope.
Jadi pada saat bilakah
awak gagal menepis perasaan itu
dan berhenti cuba untuk berubah?
Selepas menginap di Ambassador.
Itulah yang mencetuskan segala-galanya.
Sampai satu tahap, Jeff hilang kawalan sepenuhnya.
Empat tahun kemudian,
kecuaian akibat perbuatannya sendiri menyebabkan dia diberkas.
22 JULAI 1991
Kami tak pernah lihat kes sebagaimana kes Dahmer di Milwaukee.
Sepanjang kerjaya saya, itulah detik saya paling tak sangka berlaku.
Pada malam Julai 1991,
22 hari bulan,
pegawai polis Milwaukee menjalankan tugas rondaan syif malam mereka.
Mereka melalui pangsapuri Dahmer semasa dalam rondaan.
Ketika itulah Tracy Edwards mendekati mereka.
Tracy Edwards memakai seluar pendek,
sementara tangannya bergari.
Jadi pegawai bercakap dengan dia,
dan Tracy mula ceritakan
satu kisah yang kedengaran seperti fantasi
berkenaan tempat dia pergi.
Tentang lelaki kulit putih pelik
yang dia baru jumpa.
Dahmer memilih mangsa
berdasarkan bentuk tubuh tertentu.
Dia akan tawarkan wang,
dan mangsa benarkan Dahmer ambil gambar mereka.
Dahmer akan kata, "Ikut saya balik."
Malam itu, Tracy Edwards akur untuk ikut balik ke pangsapuri Dahmer.
Pertama sekali, Tracy baik orangnya,
dan dia juga seorang yang bijak.
Dia ceritakan kelakuan Jeffrey pada malam itu.
Tracy tiba-tiba sedar
tujuan dia di situ bukan cuma bergambar.
Ada perkara lebih teruk akan berlaku.
Semasa mereka di bilik tidur,
Dahmer gari sebelah tangan Edwards,
tapi Edwards tepis, jadi Dahmer gagal gari kedua-dua belah tangan.
Jeffrey mainkan filem Exorcist III.
Dahmer mula khusyuk menonton filem itu.
Jadi dia tak pedulikan gari sebelah lagi.
Dahmer mula buat gerakan gila.
Dia duduk di kerusi dan goyang depan belakang.
Dia juga buat bunyi pelik.
Dia kumat-kamitkan sesuatu.
Tracy mula pura-pura berkelakuan macam mereka kawan.
Dia tahu dia perlu keluar dari situ, atau dia akan dibunuh.
Saya cakap saya nak ke bilik air. Saya lalu sebelahnya dan pukul dia.
Kemudian saya lari ke pintu. Mungkin Tuhan tolong saya.
Ada lapan kunci berbeza, tapi saya berjaya pilih kunci yang betul.
Tracy tahan kereta polis Milwaukee.
Pada mulanya, dia mahu gari dibuka.
Saya tak rasa dia nak buka cerita
bagaimana dia boleh digari.
Gari itu bukan gari yang sama digunakan polis Milwaukee.
Kunci mereka tak sepadan.
Jadi mereka ke pangsapuri itu untuk ambil kunci
dan siasat kejadian itu.
MENYOAL JEFFREY
Ketika Dahmer buka pintu, dia mabuk.
Dia benarkan polis masuk.
Polis memeriksa bilik tidur.
Mereka temukan pisau di bawah katil yang Dahmer guna untuk gertak Tracy.
Tracy Edwards ada mengatakan sesuatu berkenaan Dahmer bahawa
ada beberapa kepala di dalam peti sejuk.
Polis membuka peti sejuk
dan nampak ada kepala yang memandang ke atas.
Polis itu menjerit.
Dia menjerit.
Polis itu bersara. Dia asyik bermimpi tentangnya.
Dia tak tahan.
Dahmer ditahan.
Dia dibawa ke ibu pejabat polis.
Ketika tiba di tempat kejadian dan bertemu polis bertugas,
Roosevelt Harrell, dia geleng kepala sambil menerangkan betapa dahsyatnya
kejadian itu.
Pangsapuri itu kecil sahaja, tapi ia penuh dengan bahan bukti.
Tempat itu sendiri mengerikan.
Alatan yang ada di pangsapuri itu
termasuklah gergaji besi, pemutar skru
dan alatan lain yang dia akan gunakan untuk mengerat mangsanya.
Saya ingat itu cuma tugas rutin, namun apabila tiba di sana,
pegawai polis membawa saya ke pangsapuri Dahmer.
Pakar patologi forensik sudah biasa melihat trauma,
namun kejadian ini berbeza.
Melihat sekeliling bilik, saya boleh rasa semua orang takut.
Selepas bertahun-tahun berlalu,
saya percaya
bahawa pada ketika itu,
saya berdepan dengan kejahatan.
Susah untuk saya gambarkan.
Ia terasa seperti perlakuan manusia yang sangat hina.
Ketika memeriksa laci dan bekas yang ada di situ,
saya rasa saya bukan meneliti lokasi jenayah,
tapi saya sedang menerokai muzium Dahmer.
Jelas sekali Dahmer mengumpul
beberapa anggota tubuh mangsa yang dia telah bunuh.
Alat sulit yang dah kering, rambut manusia.
Kami temukan beg plastik
yang mengandungi tisu.
Saya berjaya kenal pasti
jantung manusia,
dan beberapa jenis tisu otot skeletal yang lain.
Kemudian, di bilik tidur,
terdapat tiga rangka manusia tanpa tangan dan kaki.
Serta 11 tengkorak manusia.
Tiba-tiba saya terdetik.
"Ada pembunuh bersiri di Milwaukee."
Memang dahsyat.
Cukup sukar dipercayai.
Namun ia boleh dipercayai kerana kami temukan bukti.
Semasa saya di bilik tidur,
saya perasan ada tong biru yang besar.
Apabila saya cuba alihkan dan goncang,
saya dengar bunyi cecair
dan tong itu berat.
Jadi saya minta pasukan HAZMAT untuk datang dan alihkannya
kerana risau ia mengandungi bahan kimia
atau bahan berbahaya lain di dalamnya.
Awal pagi keesokannya,
saya pergi ke ibu pejabat polis
dan menerima laporan berkenaan apa yang Dahmer telah akui.
Jadi selepas itu, kami mula meneliti garis masa.
Siasatan itu memakan masa berminggu-minggu,
malah berbulan-bulan.
Peguam dia di situ akan cakap, "Saya nasihatkan diam."
Dahmer akan tandatangan pelepasan, "Saya nak bercakap."
Kami di penjara,
dan dia mula menceritakan satu-persatu perbuatannya
pada masa lalu berdasarkan apa dia ingat.
Ya, saya sentiasa memendam perasaan saya.
Ini merupakan satu pengajaran buat saya.
Awak lebih terbuka dengan saya.
Lama-lama berlatih, ia jadi mudah.
Boleh awak beritahu apa puncanya yang menyebabkan awak mahu membunuh?
Sebab dalaman, saya rasa.
Jelas sekali puncanya adalah nafsu seks gila.
Rasa kekosongan yang sentiasa membelenggu,
dan ketidakmampuan untuk menemukan
sebarang perkara dalam kehidupan
yang membahagiakan, menenangkan dan memberi kepuasan.
Saya sentiasa tamak dalam mencari sesuatu.
22 JULAI 1991
17 JANUARI 1988
8 MINGGU SELEPAS PEMBUNUHAN STEVEN TUOMI
Suatu malam, saya keluar
dan berjumpa seorang… saya rasa dia berbangsa India.
Dia sedang berdiri. Katanya dia menunggu bas.
- Awak ingat namanya? - Tak, saya tak ingat.
Pada Januari 1988,
semasa tinggal bersama neneknya, Jeffrey Dahmer keluar
dan dia bertemu James Doxtator, berumur 14 tahun.
Dia berada di depan bar gay di perhentian bas.
Dahmer ajak dia ikut balik ke rumah neneknya.
Doxtator letak harga khidmat seksnya $50.
- Nenek di mana? - Di tingkat atas, tidur lena.
Saya tanya dia, "Boleh duduk lama mana?"
Dia kata,
"Sampai awal pagi esok saja."
Waktu itu sudah hampir awal pagi.
Okey.
Apa yang bermain di fikiran awak?
Saya cuma…
tak mahu dia pergi. Begitulah saya boleh gambarkan.
Dia akan campurkan minuman yang boleh buatkan orang tertidur
dengan menggunakan pil tidur.
Dia akan letak lima ke enam biji pil dalam kopi.
Dia mungkin campurkan alkohol juga.
Jelas sekali fikiran saya pada ketika itu
tidak sewaras manusia normal.
Saya lebih suka dia kekal bernyawa,
tapi cara untuk halang dia pergi cuma dengan mencekiknya.
Dia akan bunuh seseorang dan tinggalkan mayat di bilik atas.
Neneknya akan bangun dan Jeffrey akan turun
bersarapan bersamanya
sementara mayat ada di bilik tidur.
Jeffrey akan berbual dengan neneknya
dan hantar dia ke gereja.
Macam tiada apa-apa berlaku.
Dia simpan mayat Doxtator
di bilik simpanan buah neneknya selama seminggu.
Semasa bersendirian di rumah,
dia keluarkan mayat itu dan lampiaskan nafsu seksnya.
Persamaan antara mayat, patung, dan orang yang tidak sedar adalah
mereka tak membuat sebarang permintaan,
mereka tak merungut, dan mereka tak pergi dari situ.
Paling penting, mangsanya tak pergi.
Saya tak pernah kenal mana-mana manusia
yang teramat kesunyian sepertimana Jeffrey Dahmer.
Saya akan tanya,
"Jeffrey, awak ada kawan tak?"
"Tidak."
"Pernah tengok wayang dengan lelaki?"
"Tidak."
"Pernah hadiri sebarang parti?" "Tidak."
Dia tiada kawan, jadi dia tak bercakap dengan sesiapa.
Saya boleh gambarkan dia sebagai manusia berjiwa kosong.
Dia tak merasakan apa-apa
melainkan keinginan yang mendalam
untuk melakukan hubungan seks dengan mayat atau manusia tak sedar.
Keadaan ini memaksa saya untuk bermuhasabah tentang
cara saya jalani kehidupan.
Awak tak terdetik untuk sedar?
Saya mungkin sedar, tapi saya pilih untuk tidak ambil pusing,
dan biarkan desakan nafsu menguasai diri.
Jeffrey ada minat yang mendalam tentang anatomi.
Minat itu timbul sedari kecil, semasa dia darjah tiga atau empat.
Semasa Jeff dan saya masih kecil, kami kerap masuk ke hutan bersama.
Kami akan jumpa tulang di dalam tanah.
Jeffrey kelihatan meminati beberapa anatomi haiwan itu.
Dia akan habiskan masa di bangsal di belakang rumah,
tempat dia kumpulkan haiwan.
Pada satu ketika, bangsal kebun itu
tersimpan koleksi tulang haiwan.
Tulang tupai atau tulang arnab,
atau sebarang tulang yang dia temukan di hutan.
Dia pamerkannya di atas meja di bangsal itu.
Dia dah buang daging daripada tulang itu.
Saya langsung tak berminat dengan perkara ini.
Jeff meminatinya.
Minat dia pada umur sebegitu
boleh dikatakan taksidermi amatur.
Namun dalam proses tersebut,
dia mendapati bahawa
dia mempunyai minat
terhadap organ dalaman.
Jelas sekali, ia satu minat yang mengerikan.
Bagaimana awak mula pupuk minat itu?
Saya kutip bangkai,
bangkai anjing,
posum.
Dia cukup suka membedah haiwan dan mahu lihat bahagian dalaman.
Dia nak lihat susun atur organ.
Semasa tingkatan tiga,
saya membedah
anak khinzir.
Setelah selesai membedah, saya bawa balik anak khinzir itu
buang isinya,
dan simpan tulangnya buat seketika.
Kenapa? Entahlah.
Dia takkan bunuh haiwan, tapi cari bangkai dan lakukannya.
Ini sebahagian daripada kegilaannya
terhadap mayat.
Cuma itu perkara yang dia minati.
Dia menjadi taasub.
Wujud hijab antara dirinya dan orang lain.
Dia langsung tiada perasaan.
Sejenis yang tidak mampu bergaul dengan orang lain.
Saya tak pasti sama ada
saya mampu merasa…
kasih sayang sebenar semenjak dulu,
malah sampai sekarang.
Awak tak pandai menyayangi. Adakah itu maksud awak?
Tidak. Entahlah.
Orang yang ada sifat kasih sayang takkan tergamak buat begini.
23 JULAI 1991
Pada pagi Dahmer diberkas,
matahari terbit,
polis syif malam mahu pulang ke rumah,
manakala polis pagi masuk kerja.
Lorong di belakang pangsapuri Dahmer sekarang dipenuhi
dengan beberapa warga media dan ramai penghuni
yang diarah mengosongkan pangsapuri.
Wartawan jenayah wajib ada kabel,
mata-mata dalam polis.
Salah seorang rakan saya dalam polis
beritahu saya nama Dahmer.
Namanya tak didedahkan ketika itu.
Saya mahu beredar dari lokasi jenayah
untuk pergi membuka komputer di pejabat peguam daerah.
Dalam komputer itu,
saya boleh taip nama Dahmer dan temukan sejarahnya.
Betul telahan saya, dia ada sejarah kes amang seksual.
Saya dapat meneliti rekod dan mengetahui bahawa dia diwakili
oleh peguam bernama Gerry Boyle dalam kes itu.
Nama Dahmer tak asing lagi bagi polis.
JULAI 1991
Saya bertemu Dahmer pertama kali pada 1988.
Dia didakwa atas salah laku seksual terhadap seorang kanak-kanak lelaki.
Saya nampak lelaki berbangsa Eurasia
semasa berjalan pada waktu petang.
Saya tanya jika dia mahu upah $50. Dia kata, "Ya."
"Untuk bergambar." Kami balik.
Dia londeh tinggal seluar dalam.
Saya ambil dua keping gambarnya,
satu di atas katil, satu berdiri.
Saya minum kopi yang dicampur arak ketika itu.
Saya pelawa dia minum sikit, dan saya letak pil tidur.
Dia teguk sedikit.
Dia berada di situ lebih sejam.
Dia cakap dia perlu pergi. Saya bayar dia $50.
Dia beredar.
Kenapa awak biar dia pergi?
Saya tiada pisau. Saya tak rancang untuk mencederakan dia.
Saya cuma nak berada dengannya,
baring dengannya buat seketika.
Dia beritahu saya dia suka dengar bunyi perut orang.
TESTIMONI MAHKAMAH NAMA DIRAHSIAKAN
Saya masih berbaring ketika itu.
Dia datang bersandar kepada saya, kemudian dia mula…
Dia letakkan telinga di perut saya.
Budak itu berjaya lari.
Dia pulang ke rumah dalam keadaan lalok.
Ibu bapanya risau. Mereka bawa dia ke hospital dan hubungi polis
kerana dia macam diberi dadah.
Pejabat kami mendakwa Dahmer atas apa berlaku kepada budak itu.
Dahmer didakwa memberi dadah dan salah laku seksual bawah umur.
Ketika saya diberitahu tentang Dahmer,
saya ketua pakar psikologi
di Jabatan Pemulihan daerah Milwaukee.
Semasa dia menunggu hukuman,
saya cakap saya akan lakukan penilaian ringkas
untuk mengetahui status kes yang kami sedang kendalikan.
KEMARAHAN YANG MENGUASAI
Jeffrey berjaga-jaga, marah dan langsung tidak memberi kerjasama sedari awal,
muncul lewat setengah jam
dengan harapan saya tak tunggu dia.
Dia cuma tenung saya
dengan pandangan dingin dan marah
sepanjang sesi temu bual.
Namun dia masih memberikan kami banyak maklumat penting
hanya berdasarkan kelakuannya.
Corak personalitinya
adalah seorang individu yang mempergunakan orang lain,
menganggap mereka sebagai objek, dan langsung tiada empati.
Saranan saya menyebut orang ini terlalu bahaya untuk berada dalam komuniti.
Individu ini perlu dipenjarakan.
HUKUMAN PENJARA SECUKUPNYA
Hakim akhirnya mendengar ucapan Jeffrey
yang agak menyentuh perasaan.
Dia cakap lebih kurang begini, "Oh, teruknya diri saya."
"Saya minta maaf. Saya takkan ulanginya."
PENJARA DAERAH MILWAUKEE
Hukumannya setahun bekerja dari penjara.
Bekerja dari penjara adalah program
di mana anda bekerja pada waktu siang,
dan kembali ke penjara apabila cuti.
Jeffrey Dahmer bekerja di kilang coklat Ambrosia.
SEL 1
Pejabat kami mohon hukuman enam tahun penjara.
Jadi kami tidak bersetuju dengan hakim.
Saya ingat saya tahu hati budi manusia. Saya takkan dibodohkan.
Dia berjaya memperbodohkan saya.
Semua orang diperbodohkan.
Ketika meneliti kes Jeffrey Dahmer,
wujud beberapa kegagalan dalam sistem,
sama ada percubaan atau parol,
penguatkuasaan undang-undang mahupun mahkamah
yang gagal melindungi mangsa.
Budak itu cuma berumur 13 tahun ketika kejadian itu berlaku.
Tiga belas tahun.
Tiada sebarang cara untuk mengetahui
bahawa Dahmer telah membunuh orang.
Namun selepas mendengar
keputusan hakim,
saya fikir, "Dia pasti akan kembali."
"Kita pasti akan jumpa dia lagi."
Dia ada selang berbulan-bulan semasa tempoh dia didakwa
dan tempoh dia akan memulakan hukuman.
Semasa dalam tempoh selang masa itu,
dia meneruskan aktivitinya ke bar gay
dan cari pasangan seks kasual.
- Masih tinggal di rumah nenek ketika itu? - Ya.
Okey.
Dua bulan sebelum saya pergi ke pusat bekerja dari penjara,
ketika itu bar La Cage hampir tutup.
Itu bar yang awak kerap kunjungi?
Saya berbual dengan seorang lelaki kulit Hitam.
- Siapa namanya? - Rasanya nama dia Tony.
Rasanyalah.
Itu yang dia beritahu saya.
Tony.
MAC 1989
Umur Tony Sears sekitar 23 atau 24 tahun.
Tony Sears seorang peragawan.
Dia sangat kacak
dan penampilan dia sentiasa segak.
Rambutnya paling menawan.
Dulu, kami panggil ia kerinting Jheri.
Dia sentiasa ceria dan bertenaga.
Dia sentiasa sukakan cabaran, suka lakukan perkara baharu.
Kami takkan tahu bagaimana malam kami,
tapi kami tahu kami akan berseronok.
Tony tiada kereta,
jadi saya sentiasa jemput dia untuk pergi ke bar bersama.
Malam itu malam Sabtu macam biasa.
Saya jemput dia di rumahnya.
Kami kunjungi semua bar yang ada.
Selepas beberapa ketika malam itu, kami buat hal masing-masing.
Kami biasa berjanji apabila nak balik,
kami akan berjumpa di tempat ini.
Itu kami buat.
Apabila dah nak balik,
kami jumpa di tempat biasa.
Dia bawa lelaki lain dengan dia.
Rupa lelaki itu taklah kacak. Tapi dia taklah hodoh juga.
Dia berambut berang.
Dia memakai kaca mata.
Kami duduk sekejap dan berborak tentang apa kami buat.
Berjumpa siapa, pergi mana. Hal-hal sebegitu.
Tony nak pergi bersarapan.
Dia jenis yang nak seronok saja. Dia tak nak balik.
Sarapan kami sedap,
kemudian saya hantar mereka. Lelaki itu minta saya hantar ke rumahnya.
Dia bersama kawan dia, lelaki kulit putih.
Kawan dia ada kereta.
Semasa dalam keretanya,
dia sangat mesra, dan dia juga sangat mabuk.
Kami pusing-pusing
sekitar Jalan 57 dan Lincoln.
Dia minta saya turunkan mereka di satu jalan gelap.
Tiada rumah atau apa-apa. Memang ia cuma persimpangan.
Mereka turun. Saya ucap selamat tinggal kepada Tony
dan ingatkan dia untuk hubungi saya jika nak balik
pada waktu sekian-sekian.
Mereka berlalu pergi, dan saya balik.
Semasa awak keluar pada malam itu,
dan awak jumpa lelaki ini, dan awak rasa dia baik,
apa yang membuatkan awak mahu bertanya dia?
Awak khuatir jika perkara yang berlaku dulu berulang kembali?
Tidak, saya fikir ia cuma malam biasa.
Saya bawa dia pulang.
Pertimbangan saya kurang baik apabila minum
terutamanya apabila mabuk.
Jeffrey bawa Tony Sears ke rumah neneknya
di West Allis, tempat dia menetap.
Kami naik atas ke bilik tidur
dan berbaring.
Dia memberitahu saya
dia perlu balik awal. Dia kerap ulanginya.
Saya turun ke bawah dan siapkan secawan kopi bercampur pil tidur.
Dia tertidur,
dan ketika itulah saya mencekik dia.
Nenek dia tidur ketika itu.
Dia mahukan seorang peneman tapi enggan benarkan mereka pergi.
Itu penting baginya. Ia berikannya kuasa.
Terlintas tak dalam fikiran awak pada ketika itu
bahawa awak kehilangan dia, dan bukan menyimpan dia?
Mungkin saya sedar ketika itu, tapi…
- Bila? - Selepas mereka mati.
Apa yang awak rasakan?
Tak puas. Rasa macam satu pembaziran.
Dia sentiasa menemukan cara
untuk menghapuskan mayat.
Dia berwajah kacak, jadi saya…
Saya kerat kepalanya,
letakkannya dalam tong putih yang besar,
isi tong itu dengan aseton
untuk mengawet kepala itu.
Kenapa buat begitu kali ini?
Saya nak cuba buat sesuatu yang berbeza.
Dia simpan keseluruhan kepala, bukan cuma tengkorak,
termasuk kemaluan mangsa.
Dia simpan di dalam bekas kedap udara,
dan dia letakkannya di dalam lokar
di kilang coklat tempat kerjanya.
Pada ketika ini,
Dahmer banyak berada di pusat pemulihan,
setidaknya pada malam, dan dia bekerja dari penjara.
Kilang lebih selamat. Jika dia simpan di rumah nenek, orang boleh terjumpa.
Awak simpan kemaluan dan kepalanya?
Awak masih rasa awak mempunyai teman?
Perkara sebegitu masih terasa canggung buat saya.
Awak cintakan Tony?
Jika saya reti mencintai, saya pasti mencintai dia.
Saya cuma mahu simpan apa yang saya boleh simpan.
Apa yang awak harapkan?
Saya nak dia kekal kelihatan sebagaimana ketika hidup,
tapi cara saya tak berhasil.
Ketika itu, Tony memang tidak kelihatan sebagaimana Tony yang dulu.
- Habis mengecut. - Okey.
Ia masih buat awak ghairah?
Tidak. Lama-kelamaan, keghairahan itu hilang.
Kakak Tony menghubungi saya.
Mereka tanya saya jika Tony ada menghubungi saya.
Saya kata, "Tidak, kami keluar pada Sabtu."
"Kemudian kami tak berhubung." Itu perbualan kami.
Dalam sehari dua kemudian,
saya terima panggilan bahawa mereka buat laporan orang hilang.
HOMISID: 17 JANUARI 1988
Mereka terputus hubungan.
HOMISID: 27 MAC 1988
HOMISID: 25 MAC 1989
Pada mulanya, saya suspek utama
kerana saya orang terakhir jumpa Tony.
Keluarga Tony tanya saya soalan contohnya,
"Awak beritahu kami segala-galanya?"
"Wujudkah lelaki lain,
atau cuma awak bersama Tony?"
Soalan begitulah yang mengubah layanan keluarga itu terhadap saya.
Banyak kawan yang dah lama berkawan dengan saya
fikirkan perkara yang sama.
Mungkin saya dah buat sesuatu pada Tony.
Kemudian polis mula datang ke rumah saya
dan mula menyoal saya.
Mereka tanya apa terjadi pada malam itu, kami ke mana, di mana saya hantar Tony.
Seperkara saya diminta lakukan
semasa dalam siasatan
adalah sertai pegawai polis dan pergi
ke bar yang berbeza
untuk melihat jika saya boleh cam
siapa individu berambut perang misteri itu.
Ketika itu, hubungan antara polis dengan komuniti gay
tidak begitu baik.
Saya ingat mereka akan hantar polis berpakaian preman.
Mereka berseragam penuh. Senjata, topi, lencana.
Lengkap atas bawah.
Beberapa pemilik bar cakap pada saya,
"Jangan kembali ke sini lagi."
Kawan-kawan tanya apa yang sedang berlaku.
Apabila itu terjadi kepada saya,
saya putuskan untuk pergi dan mulakan hidup baharu.
Saya tinggalkan kehidupan saya di Milwaukee
dan berhijrah ke tempat lain.
Saya sayangkan Tony.
Tony baik orangnya.
Saya ingat kami akan berkawan lama,
dan…
Maafkan saya.
Terlalu banyak "andai kata".
Hakikat bahawa
tindakan saya pada malam itu…
Saya antara punca Tony mati.
Saya harap saya boleh undur semula masa
dan akhiri malam itu dengan cara berbeza.
MAC 1989
JULAI 1991
Sementara Jeff Dahmer dalam tahanan polis
atas pelbagai tuduhan homisid,
pejabat peguam daerah telah memulakan siasatan
kes formal tersebut terhadap suspek tertuduh.
Beberapa hari selepas dia ditahan,
bos saya, Gerry Boyle, mahu seseorang meninjau pangsapuri itu.
Dia mahu pastikan kami melihat apa yang mereka lakukan di situ.
Nama saya naik untuk tugasan itu.
Tatkala sampai di pintu pangsapuri
dan masuk ke dalam,
saya fikir, "Bagaimana sesiapa boleh hidup di sini?"
Ada tilam berlumuran darah di situ.
Tompokan darah di atas karpet.
Tompokan darah di dinding.
Bau di situ memang bau kematian,
dengan segala kelembapan dan darah.
Memang teruk.
Saya beredar segera dan mujur,
di hujung laluan rumah
ada pintu keluar dengan tangga,
jadi saya keluar melalui situ dan…
saya loya sampai termuntah.
Cuma saya wanita di situ.
Polis lelaki yang berada di situ,
mereka memandang saya dan ketawa.
Mereka tanya, "Awak mampu tak?"
"Ini lokasi jenayah. Itulah makannya."
Cukup menakutkan untuk melihat bahawa semua ini kejadian yang nyata.
Siapa tahu jika pada ketika itu, dia cuma berpura-pura baik dengan saya?
Saya mula fikirkan perkara itu.
Kegagalan dia untuk mengawal nafsu amarah dalam dirinya,
itulah yang kami nampak di pangsapuri itu.
JULAI 1991
MEI 1990
Selepas keluar dari pusat pemulihan,
saya keluar dari rumah nenek dan menyewa pangsapuri ini.
RUMAH NENEK
Sementara mencari pangsapuri yang boleh diduduki,
PANGSAPURI DAHMER
saya nampak Pangsapuri Oxford dan masuk ke dalam.
Ada papan tanda "untuk disewa" di hadapannya.
Jadi saya pindah masuk
pada Mei 1990, saya rasa.
Tukang pindah bawa TV saya
dan peti besar saya yang mengandungi segala harta benda saya di dalamnya.
Harta benda awak di rumah nenek?
Saya fikir saya dah ada rumah sendiri.
Rumah itu elok dan ada privasi.
Saya boleh bawa sesiapa saja balik ke situ,
beri mereka dadah dan cekik mereka.
Milwaukee merupakan sejenis bandar yang taburannya sangat berselerak.
MILWAUKEE PALING BERSELERAK DI US
Bangsa Hitam tinggal setempat di pekan,
manakala bangsa putih tinggal setempat di pinggir bandar.
Dahmer tinggal di kompleks pangsapuri bernama Pangsapuri Oxford,
namun ramai warga Afrika Amerika tinggal di bangunan itu.
PANGSAPURI OXFORD
Kali pertama saya berjumpa Jeff…
JIRAN DAHMER
Kami dah tinggal di situ dalam seminggu dua.
Dia beritahu saya bahawa
dia baru berpindah dari West Allis,
dan dia juga sudah putus dengan teman wanitanya.
Saya senang dengan dia
kerana dia kelihatan kemas.
Dia nampak seperti pemalu.
Wajahnya macam Clark Kent ketika muda.
Cuma dia lelaki kulit putih yang tinggal di pangsapuri itu.
Saya tak terfikir bahawa pelik untuk orang seperti dia tinggal di situ.
Bagi saya, dia cuma lelaki biasa
yang cuba untuk hidup dan cari makan.
Ada satu masa
saya cuba kenalkan dia kepada seorang wanita.
Dia tinggal di tingkat bawah, dan dia ada hati pada Jeff.
Jadi dia beritahu saya,
"Boleh awak jumpa jiran awak
dan ajak dia main kad bersama kita?
Saya pergi ketuk pintu rumah dia.
"Jeff, kami main kad, dan saya hampir kalah
dengan semua wanita ini."
"Saya mahu seseorang datang dan bantu saya."
Dia terus cakap dia tak nak sertai kami.
Saya kata, "Ada wanita di sana sukakan awak.
Awak ada peluang untuk berbual dengannya."
Dia terus cakap dia tak berminat untuk berbual dengan wanita itu.
Saya fikir, "Wah, lelaki ini masih tak dapat lupakan
teman wanitanya di West Allis."
Sekejap saja untuk saya perasan
bahawa Jeff kera sumbang, dan dia bukan jenis yang berkongsi cerita.
Dia juga bukan sejenis yang gemar berparti.
- Awak dan Timmy. - Ya.
- Ini siapa? - Jeff.
Ini sepupu, Jeff.
Ya.
RAKAMAN LIONEL DAHMER
Jeffrey berjaya mengaburi orang
dalam situasi yang memerlukan.
Nampak macam sekumpulan orang yang bahagia duduk di sini.
Malah dengan nenek dan ayahnya.
SUARA LIONEL DAHMER
Kamu bangun pukul lapan pagi tadi?
Kemudian kamu bersihkan rumah untuk tunjukkan kepada kami rupanya.
Ya, jemputlah datang kalau mahu.
Saya jarang bersihkan atau vakum. Saya buat hari Ahad.
Dahmer pandai bermesra. Dia boleh tarik orang datang rumahnya.
Namun mereka tak tahu
mereka masuk ke mulut buaya apabila pergi ke rumahnya.
Ini orang pertama awak ambil gambar sesudah dia mati?
Ya.
Nama panggilannya "Cash D". Saya tak tahu nama sebenarnya.
Bagaimana awak ambil gambar? Awak miliki kamera?
Saya guna Polaroid. Kamera Polaroid.
Di rumah Dahmer,
terdapat beberapa album gambar
dan beberapa siri gambar Polaroid yang tersusun cantik
yang mengabadikan mangsa Dahmer yang terdahulu
sebelum, semasa, dan selepas dikerat.
Jeffrey ambil gambar individu yang dia paling sukai.
Dia minta mereka buat gaya berbeza untuk serlahkan bentuk tubuh.
Ada banyak anggota badan daripada pelbagai individu
yang dia suka lebih daripada yang lain, jadi dia ambil gambar bahagian itu.
- Dalam tempoh berapa lama? - Dalam sejam.
Sejam untuk ambil gambar?
Melihat gambar Polaroid diambil Jeffrey,
saya teramat takut.
Ada antaranya yang sangat dahsyat.
Melihat orang dikerat dalam dunia nyata,
ia satu pengalaman yang amat sukar untuk digambarkan.
Saya alami mimpi ngeri.
Tapi saya mahu kekal profesional.
Saya cuma fikir, "Bagaimana saya akan menghadapinya?"
"Dengan siapa saya nak cerita?"
Saya rasa membazir untuk rosakkan seseorang
yang kelihatan sangat segak.
Namun ketika itu, saya tiada pilihan.
Dia dah mati,
dan saya perlu cari jalan untuk hapuskan mayatnya.
Ketika itu dia sedar dia ada masalah lain berbanding ketika di rumah neneknya.
Dia tak boleh guna tukul besi
untuk pecahkan tulang di pangsapuri.
Sehari dua kemudian,
saya keluar dan beli periuk besar berisi padu 300 liter
dari sebuah kedai alatan restoran.
Dia gunakannya untuk rebus
saki-baki anggota badan yang ada.
Itulah permulaan proses Jeffrey yang sofistikated
untuk membuang mayat.
Loya untuk saya ceritakannya.
Dia guna asid untuk buang tulang-temulang itu.
Awak beli tong besar
untuk tuang asid ke dalam tulang?
Ya, ia sebuah
tong sampah.
Awak letak tulang di dalamnya, dan ia menjadi…
Ia menjadi cecair berketul
yang boleh dicedok buang ke dalam tandas,
dan dipam turun.
- Apa awak buat dengan tengkorak? - Simpan.
- Di mana awak simpan? - Almari pakaian.
Jeff bukan sekadar jiran yang tinggal sebelah rumah.
Saya senang dengan dia kerana dia berhati lembut.
Ada satu masa
ketika kakak saya melangsungkan perkahwinan.
Saya tiada duit untuk belikannya hadiah.
Saya ketuk rumah Jeff,
dan cakap, "Saya bersiap untuk ke majlis perkahwinan kakak saya."
"Boleh pinjamkan saya duit untuk belikan dia hadiah?"
Dia pinjamkan saya $60.
Dia cakap, "Jangan risaulah."
Dia kata, "Beli hadiah untuk kakak awak."
Saya tak tahu tentang kisah silamnya.
Siapa yang tahu apa yang jiran mereka lakukan
selepas mereka masuk ke dalam dan tutup pintu?
Kita cuma boleh mengagak berdasarkan
apa yang kita nampak
dan dengar daripada mulut mereka.
JULAI 1990
22 JULAI 1991
Jeff, awak tahu tentang suspek? Umur dia 31 tahun?
Dia berusia 31 tahun.
Jiran ada terangkan tentang dia pada malam itu.
Mereka tak begitu kenalinya. Mereka kata dia aneh, kera sumbang,
tapi mereka tahu dia bekerja setiap hari.
Pada malam penahanannya,
kami tak tahu kenapa polis datang.
Apabila saya tanya salah seorang polis,
"Jeff okey tak?"
Dia kata, "Ya, si celaka itu okey."
Saya berdiri di situ
sambil memerhati mereka keluarkan anggota badan
di dalam kotak-kotak kecil.
Besar daripada kotak kasut. Semua warna perang.
Mereka keluarkan dua ke tiga kotak pada satu-satu masa.
Rupa-rupanya Jeff
adalah Jeffrey Dahmer,
orang yang membunuh para lelaki
di pangsapuri 213.
Kotak-kotak yang mengandungi cebisan anggota badan manusia dirampas.
Kini, mereka perlu mengenal pasti mangsa.
Pada masa ini, kami tak dapat mengenal pasti
sebarang spesimen yang kami kumpulkan.
Ketika itu, belum wujud lagi teknologi DNA
yang boleh digunakan oleh pemeriksa kesihatan rutin.
Jadi kami menggunakan kaedah analisis pergigian,
cap jari,
serta kesan peribadi
tatu, parut pembedahan dan sebagainya
untuk mengenal pasti identiti mangsa.
Penyusunan semula tulang manusia
umpama menyusun suai gambar.
Pakar antropologi forensik boleh tahu umur, bangsa, jantina,
dan bantu kami memahami kesan kecederaan yang kami nampak.
Sebaik saja para penyiasat
dapat menentukan gambaran fizikal para mangsa,
maklumat itu akan dimasukkan dalam komputer
dan dirujuk silang dengan gambaran orang hilang di seluruh negara.
Terdapat laporan berhubung beberapa orang hilang
sepanjang setahun setengah yang lalu.
Jadi kami mempunyai rujukan bergambar
senarai potensi mangsa.
Selepas Jeffrey ditahan, kami terima 300 panggilan sehari daripada mereka
yang bertanya apa terjadi kepada anak mereka,
atau jika Jeff tahu apa-apa tentang mereka.
Orang ramai risau pada malam ini,
terutama mereka yang kehilangan orang tersayang.
Mereka mula tampil di tempat kejadian di Jalan 25 dan Kilbourn.
Kami cuma datang dan memerhati, manalah tahu.
Boleh jadi betul, boleh jadi tidak. Kami juga cari petunjuk.
Kami cuba merujuk pemeriksa kesihatan
yang susun semula anggota badan itu.
Sebaik mendapat maklumat tersebut,
dan jika kami ada gambarnya, kami akan tunjukkannya kepada Dahmer
dalam usaha mengenal pasti mangsa-mangsa ini.
Besar tugasan yang kami galas.
Dia akan gambarkan setiap mangsa secara terperinci.
Memang ada beberapa mangsa yang kami tidak dapat
kaitkan dengan Dahmer tanpa kerjasama daripadanya.
Henry Smith telah mencari abangnya di bar gay di Milwaukee dan Chicago,
namun usahanya masih tiada hasil.
Lazimnya apabila kita masuk ke bar, orang akan cakap,
"Aduhai! Seorang lagi hilang."
Anda akan kata, "Apa? "Siapa pula hilang?"
Milwaukee sangat kecil tempatnya, terutamanya bagi komuniti gay kulit Hitam.
Jika ada yang menghilang selama dua, tiga minggu,
mungkin mereka berpindah.
Namun pada waktu itu, saya boleh kata
setiap minggu, ada saja orang akan cakap,
"Orang ini hilang."
HOMISID: 24 JUN 1990
Saya dan Eddie Smith memang selalu berjumpa.
Tiba-tiba saja, dia hilang.
Saya sendiri tak fikir dia masih hidup.
Carolyn Smith berdoa mimpi ngerinya takkan jadi nyata.
Adiknya Eddie, 28 tahun, kali terakhir dilihat pada 16 Jun setahun lalu,
hari dia menyaksikan perarakan Milwaukee Gay Pride.
Kakak Eddie datang ke bar.
Dia tanya orang. Dia tunjuk gambar.
Dia cakap, "Eddie pasti ada hubungi seseorang."
"Dia pasti akan hubungi saya. Kami berbual setiap hari."
Meski Ernest Miller membesar di Milwaukee,
dia mahu kembali ke Chicago sebelum dilaporkan hilang.
HOMISID: 2 SEPTEMBER 1990
Ernest Miller, seorang lagi pemuda.
Ernest berhati baik.
Dia sangat kreatif.
Tentunya apabila dia hilang, kecoh semua bar di sini.
Curtin Straughter, 18 tahun, tinggal di rumah ini dengan neneknya.
Kali terakhir neneknya lihat dia lima bulan lalu.
Pada zaman itu,
kami boleh beli rokok di mesin rokok yang ada di bar.
TERNAMPAK JEREMY WEINBERGER?
Mereka biasanya tampal poster orang hilang pada mesin rokok.
Poster orang hilang ada tertampal. Mereka hilang tanpa jejak.
Ahli keluarga dan kawan berusaha menjejaki mereka.
Lawan! Lawan AIDS!
Tahun-tahun di mana Dahmer aktif di Milwaukee
selari dengan tahun-tahun
di mana kes kematian akibat AIDS di Wisconsin meningkat 10 kali ganda.
Jadi ramai orang menghilang tiba-tiba.
Adakah mereka mati?
Mereka sakitkah? Berpindahkah? Tiada sesiapa tahu.
Hak-hak gay sekarang!
Ketika itu, wujud peluang jarang ada buat Dahmer untuk buat kerja.
Orang kerap menghilang dalam komuniti.
Tiada sesiapa tahu.
Keluarga Hughes juga mengenali Jeffrey Dahmer.
Kawan Tony Hughes yang pekak dan bisu
beritahu ibu dan kakak Tony Tony tinggalkan bar
dengan lelaki berambut perang.
MEI 1991
2 BULAN SEBELUM PENAHANAN DAHMER
Tony pekak dan bisu,
tapi dia akan tulis nota.
Dia sentiasa bawa pad dan kertas
Seronok setiap kali kami bersama sebab dia memang suka berseronok.
Tony sudah lama mengenali Jeff.
Tony dan Jeff pernah berhubungan.
Tony yang beritahu saya.
Ketika itu hari minggu Hari Peringatan tahun 1991.
Saya dan Tony Hughes
berada di sebuah bar bernama The Phoenix.
Kami berada di bar sambil minum koktel,
dan Jeffrey Dahmer masuk dari pintu belakang.
Apabila Jeff masuk,
Tony bangun dan pergi kepadanya.
Tony tinggalkan saya dan ikut Jeff menari.
Itu kali terakhir saya nampak Tony Hughes.
Jeff ceritakan semua mangsanya dengan saya.
Namun kemesraan dan kepercayaan memakan masa untuk dibina
sehingga kita rasa kita boleh ceritakan
segala rahsia terpendam dengan orang lain.
Dengan lelaki pekak dan bisu itu,
saya nak simpan dia dengan saya,
jadi saya beri dia minuman yang bercampur pil.
Dia tertidur,
dan saya mahu lihat
jika saya boleh fikirkan cara
untuk simpan dia bersama saya
tanpa perlu membunuh dia.
Sebaik saja dia rasa selesa untuk ceritakan kepada saya,
dia kongsikan beberapa maklumat lanjut
yang tidak didedahkan kepada polis.
Jadi saya ada alat gerudi di rumah.
Ini mungkin mengerikan bunyinya,
tapi…
Patutkah saya cakap?
Saya ambil alat gerudi semasa dia tidur dan gerudi lubang kecil di kepalanya
untuk lihat jika saya boleh jadikan dia
berada dalam keadaan seperti zombi.
Saya rasa dia memang percaya orang itu takkan mati
apabila dia buat lobotomi kejam itu.
Itu sudah cukup untuk memuaskan nafsunya.
Saya tergamam.
Cukup dahsyat sampai saya tak sanggup dengar.
Malah, salah seorang pakar psikologi
yang bekerjasama dengan kami,
Kenneth Smail, saya minta dia duduk dengan saya.
Jeff, dari mana awak dapat idea begitu?
Saya sendiri yang fikirkan idea itu.
Saya sendiri fikir cara sebegitu mungkin berhasil
sebab saya tak nak berterusan
membunuh orang dan buang segalanya kecuali tengkorak mereka.
Dia cuma mahu orang itu tunduk pada kemahuannya.
Dahsyat. Kami tercengang.
Dia kemudian menyuntik asid muriatik
melalui lubang di tengkorak itu.
En. Hughes mati akibat suntikan itu.
Dia tidak perlu lagi dicekik selepas itu.
Lama Dahmer menyimpan tengkorak itu.
Itu salah satu tengkorak yang masih ada di rumahnya semasa dia ditahan.
Saya sedih setiap kali memikirkan
pemuda-pemuda tersebut.
Sama seperti kebanyakan orang lain ketika itu,
mereka masih mencari identiti diri.
Mereka tak fikir mereka akan dibunuh.
Dalam kebanyakan kes ini,
mereka lelaki gay yang miskin,
yang tiada sistem sokongan yang utuh.
Apabila sistem sokongan mereka bersuara, "Orang tersayang saya hilang,"
suara mereka tidak didengari seperti yang sepatutnya.
Pihak berkuasa tidak jangka perbuatan sekejam ini boleh berlaku.
Orang ramai tidak sangka polis boleh terlepas pandang,
lebih-lebih lagi Dahmer pesalah seks yang dibebaskan dengan parol.
Saya kerap mengunjungi bar.
Tiada sesiapa tanya saya soalan.
Tiada pegawai polis atau detektif datang kepada saya dan tanya,
"Awak kenal sekian sekian orang ini?"
Kes ini bukan makan berbulan atau berminggu.
Ia berlarutan bertahun-tahun.
Bagaimana seorang lelaki boleh berterusan membunuh tanpa dapat dikesan oleh polis?
Menurut beberapa penduduk, pihak berkuasa lambat bertindak
apabila melibatkan jenayah berkaitan gay.
Andai kata para mangsa itu berkulit putih dan lurus,
usaha pencarian pasti akan lebih terperinci,
lebih spesifik.
Perbuatan didasari rasisme.
Ramai percaya banyak pembunuhan dapat dihalang.
Itulah tanggapan mereka
terhadap komuniti minoriti. Kami dianggap beban.
Keluarga yang fikir polis buat kerja tangkap muat…
Mungkin ada benarnya dakwaan mereka.
Polis mungkin cuma anggap mangsa cuma lelaki berumur 20 tahun
yang pergi ke bar untuk mencari lelaki.
Jadi siapa tahu dia di mana?
Wujud persoalan sama ada pihak polis benar-benar
berusaha mencari orang hilang itu.
Adakah mereka anggap mangsa sendiri cari penyakit
dan tak berbaloi untuk dicari?
Jika mereka dengar cakap orang kulit berwarna,
ramai nyawa anak muda dapat diselamatkan.
Saya keluar dan beli peti sejuk beku bersaiz lima kaki padu.
Apa yang mendorong awak untuk lakukan ini?
Banyak lagi yang saya rancang untuk lakukan.
Terjemahan sari kata oleh Jentayu